stanford-oval/wikipedia huggingface dataset:
BPP (מחלקת סיבוכיות)
משפט סיפסר לאוטמן > אינטואיציה

המחלקה BPP היא המחלקה אשר מתירה טעות דו צדדית קטנה, כלומר טעות קטנה בתשובה "כן", וטעות קטנה בתשובה "לא". הכוונה בטעות קטנה היא שניתן בזמן פולינומי באורך הקלט להקטין אותה לטעות זניחה. מכיוון שיש מספר זניח של טעויות, אז "רוב" המחרוזות הראנדומיות הן מחרוזות שגורמות למכונה שמכריעה שפה ב-BPP להוציא תשובה נכונה (מחרוזות "נכונות"). לכן ניקח מספר פולינומי של פונקציות הפיכות שלאחר שנפעיל אותן על קבוצת המחרוזות הראנדומיות הנכונות נקבל את כל המחרוזות הרנדומיות הקיימות. מאחר שיש לנו קבוצת פונקציות כזאת, אז הנוסחה שתתאים ל \Sigma _{2} היא  \exists F\ \forall r\ \bigvee _{i=1}^{|r|}M(f_{i}(r);x)=1. כלומר לכל קלט ראנדומי קיימת פונקציה שממפה אותו לקלט מהקבוצה של הקלטים הנכונים. הפועל הפונקציות ההפיכות תהיינה פעולות xor עם ערך קבוע.
משפט סיפסר לאוטמן > הוכחה

נרצה להוכיח עבור שפה  L\in BPP שמתקיים  L\in \Sigma _{2}. מכיוון ש-BPP סגורה למשלים אז מתקיים גם  L\in \Pi _{2}, ולכן  L\in \Sigma _{2}\implies L\in \Sigma _{2}\cap \Pi _{2}.
בלי הגבלת הכלליות ניקח מכונה הסתברותית M המכריעה את L עם הסתברות טעות לכל היותר  2^{-|x|}. נגדיר  A(x)=\{r\ |\ M(r;x)=1\}. עכשיו נמצא מספר קטן של פונקציות שיקיימו  \bigcup _{i=1}^{|F|}f_{i}(A(x))=R, כאשר R הוא מרחב מרחב המחרוזות הרנדומיות (נגדיר הפעלה של פונקציה על קבוצה בתור הפעלה איבר איבר, כלומר  f(A)=\{f(a)\ |\ a\in A\}). 
אנחנו נתייחס למרחב קלטים ראנדומי באורך r.
משפט סיפסר לאוטמן > הוכחה > למה 1

נרצה להראות שקבוצה גדולה יכולה לכסות את כל R עם פונקציות מתאימות, או בשפה מתמטית
הוכחה. נבחר באקראי  t_{1},t_{2},...,t_{|r|}. נגדיר  S=\bigcup _{i}A(x)\oplus t_{i}.
אז, לכל  r\in R,
לכן ההסתברות שקיים לפחות איבר אחד ב-R שאינו נמצא ב-S היא
ולכן
ומכיוון שההסתברות לא 0 קיימות מחרוזות תרגום עבורן הקבוצות S ו-R שוות.
משפט סיפסר לאוטמן > הוכחה > למה 2

נרצה להראות שקבוצה קטנה לא יכולה לכסות את כל R עם כל מספר פולינומי של פונקציות, או בשפה מתמטית 
אם  {\frac {|A(x)|}{|R|}}\leq 2^{-|x|} אז אין קבוצה קטנה של מחרוזות תרגום שמכסה את R.
ההוכחה טריוויאלית -  {\bigl |}\bigcup _{i}^{p(|x|)}A(x)\oplus t_{i}{\bigr |}\leq p(|x|){\frac {|A(x)|}{|R|}}, ופולינום כפול מספר זניח הוא מספר זניח, ולכן לא קיים כיסוי עם אף סט קטן של מחרוזות תרגום.
משפט סיפסר לאוטמן > הוכחה > מסקנה

ראינו שקיימות מחרוזות תרגום עבורן  \bigcup _{i}A(x)\oplus t_{i}=R. לכן ניתן לכתוב
ובגלל ההפיכות של xor, כלומר  a\oplus a={\bar {0}}, אז אנחנו יודעים מלמה 1 שלכל r תהיה מחרוזת  t_{i} כך ש- t_{i}\oplus r\in A(x), ולכן המכונה תקבל כל מילה בשפה. לעומת זאת, עבור מילים שאינן בשפה קיים r שאין עבורו שום תרגום ל- A(x), ולכן ההגדרה שלמעלה תקינה. היא גם הגדרה מהצורה של  \Sigma _{2}, ומכאן נובע ש- L\in \Sigma _{2}\cap \Pi _{2}, שהרי BPP סגורה למשלים.
הערות שוליים

↑  P = BPP if E requires exponential circuits: derandomizing the XOR lemma
↑  מחרוזת ראנדומית מחרוזת של אחדות ואפסים שמייצגות את הטלות המטבע של המכונה הראנדומית, ובעזרת מחרוזת ראנדומית אפשר להריץ מכונה ראנדומית בעזרת מכונה דטרמיניסטית
↑  מכיוון שניתן להריץ את המכונות ב-BPP הרבה פעמים אז לכל שפה ב-BPP יש מכונה עם טעות כזו
↑  מכיוון שהבחירה של המחרוזות תרגום נעשתה באקראי ההסתברויות בלתי תלויות
| מחלקות סיבוכיות חשובות (נוספות) |
| --- | --- | --- |
| נחשב מעשי | NL • P • ZPP • RP • BPP • BQP • PTAS • APX |  |
| ככל הנראה בלתי מעשי | NP‏ • NP-קשיות • co-NP ‏ • PP ‏ • #P ‏ • PSPACE |  |
| נחשב כבלתי מעשי | EXPTIME • NEXPTIME • ‏EXPSPACE • ‏ELEMENTARY • ‏PR • ‏R • ‏RE • ‏ALL |  |
| היררכית מחלקות | ההיררכיה הפולינומית • ההיררכיה האקספוננציאלית • ההיררכיה הבוליאנית • ההיררכיה האריתמטית • היררכית גרזגרצ'יק |  |
| משפחות של מחלקות | מערכת הוכחה אינטראקטיבית • ‏DTIME • NTIME • ‏DSPACE • ‏NSPACE |  |
G.fast

G.fast הוא תקן DSL לקווי תקשורת הקצרים מ-400 מטר, המאפשר קצב נתונים בטווח של בין 150 מס"ש ל-1 גס"ש, תלוי במרחק קו התקשורת, כאשר הקצב הגבוה מושג רק בקו תקשורת קצר מאוד.
פירוט רשמי לתקן נוסח כ-ITU-T G.9700 ו-G.9701, כאשר ניתן אישור ל-G.9700 באפריל 2014 ול-G.9701 בדצמבר 2014. השם G.fast הוא ראשי תיבות רקורסיביים של fast access to subscriber terminals (גישה מהירה למנויים), האות G מסמלת את סדרה G בהמלצות ה-ITU-T. ערכת שבבים ראשונה הוצגה באוקטובר 2014 עם צפי לחומרה מסחרית בשנת 2015, ותכנון לפריסה ראשונה בשטח בשנת 2016.
בישראל, חברת בזק בוחנת את ה-G.fast ובינואר 2016 החלה בניסוי בעיר מודיעין.
טכנולוגיה > אפנון

ב-G.fast המידע מקודד באמצעות אפנון OFDM, כפי שמתרחש בתקן VDSL2 וברוב תקני ה-ADSL. ב-G.fast עד 12 Bit פר תדר DMT, בהשוואה ל-15 ב-VDSL2.
הגרסה הראשונה של G.fast תציג פרופיל עבודה של 106 מה"צ, עם פרופילים של 212 מה"צ המתוכננים להמשך, וזאת בהשוואה לפרופילים של 8.5, 17.664 או 30 מה"צ ב-VDSL2. טווח תדרים זה חופף לטווח שידורי רדיו FM בתדרים 87.5 ו-108 מה"צ, וכן מגוון שירותי רדיו צבאיים וממשלתיים. על מנת להגביל את ההפרעות, ITU-T G.9700 מפרט סט של כלים שנועדו להגדיר את עוצמת הצפיפות הספקטרלית של האות. על מנת לאפשר תאימות לאחור עם תקני ADSL2 ו-VDSL2 התדר ההתחלתי יכול להיות מוגדר ל-2.2, 8.5, 1717.664 או 30 מה"צ בהתאמה.
טכנולוגיה > כיווניות התקשורת (Duplex)

G.fast משתמש בתקשורת על פי חלוקת זמן (TDD) שבה ניתן חלון זמן לכל צד להעביר את המידע, בשונה מ-ADSL2 ו-VDSL2 שם מבוצעת תקשורת על פי חלוקת תדר, שבו כל צד משתמש בתדרים שונים על מנת להעביר את המידע. תמיכה ביחסים סימטריים בין 90/10 ו-50/50.
טכנולוגיה > קידוד ערוץ

יישום forward error correction (בקיצור FEC) באמצעות קוד טרילס וקוד ריד-סולומון דומה לזה שב-VDSL2. אך ה-FEC אינו נותן הגנה טובה מפני רעש.
טכנולוגיה > Vectoring

ביצועים במערכות G.fast מוגבלים בשל תופעת השראה אלקטרומגנטית (crosstalk) בין הזוגות השזורים הרבים הנמצאים בארון התקשורת. ביטול far-end crosstalk, הנקרא גם vectoring, הוא יישום חובה ב-G.fast.
ביצועים

במבחנים שבוצעו ביולי 2013 על ידי אלקטל-לוסנט וטלקום אוסטריה תוך שימוש בציוד אב טיפוס, קצב המידע שנמדד היה 1.1 גס"ש במרחק של 70 מטר, ו-800 מס"ש במרחק של 100 מטר. הבדיקה התבצעה בתנאי מעבדה ועל קו יחיד. בבדיקת כבל ישן התקבל קצב של 500 מס"ש במרחק 100 מטר.
| מרחק | טווח ביצועים |
| --- | --- |
פחות מ-100 מטר, FTTB: 500-1000 Mbit/s
100 מטר: 500 Mbit/s
200 מטר: 200 Mbit/s
250 מטר: 100 Mbit/s
תרחישי פריסה

ארגון ה-Broadband Forum בודק את ההיבטים של ארכיטקטורת ה-G.fast וזיהה 23 אפשרויות לשימוש. תרחישי הפריסה כולל קירוב הסיב האופטי קרוב יותר ללקוח מאשר VDSL2 בשיטת הפריסה FTTN (סיב לארון הרחוב), אך לא עד לבית הלקוח עצמו בשיטת FTTH (סיב עד הבית). המונח FTTdp (סיב לנקודת ההפצה - fiber to the distribution point) משויך ל-G.fast, כפי ש-VDSL2 מקושר ל-FTTN. בפריסת FTTdp, מספר מוגבל של מנויים במרחק של עד 200–300 מטר מחוברים לרכיב אחד, המשמש כ-DSLAM. בהשוואה לפריסת ADSL2 שם ה-DSLAM יכול להיות ממוקם במרכזייה, מרחק של עד 5 ק"מ מהמנוי, בעוד שבחלק מפריסת ה-VDSL2 ה-DSLAM ממוקם בארון ברחוב, או שהוא חלק מה-MSAG, ומשרת כמה מאות מנויים במרחק של עד קילומטר 1. VDSL2 נפרס גם באמצעות FTTB (סיב עד הבניין / מרתף).
רכיב הצומת אליו מתחבר הסיב האופטי, בחיבור FTTdp הוא בגודל של קופסת נעליים גדולה ויכול להיות מותקן על עמוד או מתחת לאדמה. בפריסה בתצורת FTTB רכיב הצומת מותקן לרוב במרתף הבניין וה-G.fast פועל על כבילת הטלפוניה שבתוך הבניין. בתרחיש סיב לחצר הבית, כל צומת משרתת בית בודד. רכיב הצומת יכול להיות מופעל באמצעות הזנת חשמל הפוכה (reverse-powered), שיטה שבה החשמל הפעיל את רכיב הצומת מגיע ממודם המנוי. החיבור בין רשת הליבה לרכיב הצומת יכול להיות בארכיטקוטרת GPON, XG-PON1, EPON, 10G-EPON, סיב מנקודה לנקודה, Ethernet.
הרחבות לתקן

על אף שתקן G.fast תוכנן במקור למרחקים קצרים מ-250 מטר, הדגימה חברת Sckipio הישראלית בתחילת שנת 2015 העברה של מעל 100 מגה במרחק של 500 מטר, והאיחוד האירופי הכריז על פרויקט מחקר[דרוש מקור].
הערות שוליים

1 2  G.fast broadband standard approved and on the market, באתר ITU (ההכרזה על אישור ה-G.fast)
↑  "G.9700 : Fast access to subscriber terminals (G.fast) - Power spectral density specification".
↑  "G.9701 : Fast access to subscriber terminals (G.fast) - Physical layer specification"
↑  גד פרץ, ‏בזק עורכת ניסוי לאינטרנט במהירות של מעל ל-500 מגה, באתר גלובס, 6 בינואר 2016
↑  Ricknäs, Mikael (2013-12-12).
↑  "Planning of Fibre to the Curb Using G. Fast in Multiple Roll-Out Scenarios - Volume 2, No.1, March 2014 - Lecture Notes on Information Theory".
↑  Maes, Jochen (2014-05-20).
↑  Gurrola, Elliott (2014-08-01).
↑  "100+ megabits 400 meters."
טווח התדרים של G.fast בהשוואה ל-VDSL2
יחידת G.fast מעל ארון כבלי נחושת.
Heard 'Em Say

Heard 'Em Say הוא סינגל של זמר ההיפ הופ האמריקאי קניה וסט, מתוך אלבומו Late Registration. הוא יצא לאור כסינגל השלישי עבור אלבום הסטודיו השני שלו, ומתארח בו הזמר אדם לוין מלהקת מארון 5 ששר את הפזמון. הסינגל מכיל קטעים מהשיר Someone That I Used to Love של הזמרת נטלי קול. הפזמון של Heard 'Em Say שוחזר על ידי מארון 5 בשיר Nothing Lasts Forever מתוך אלבומם, It Won't Be Soon Before Long משנת 2007. השיר הגיע למעמד זהב, היה במקום ה-12 במצעד שירי הראפ הלוהטים ובמקום ה-17 במצעד שירי ה-R&B הלוהטים.
רקע

וסט ואדם לוין שיתפו פעולה בפעם הראשונה כשמארון 5 הזמינה את וסט להשתתף ברמיקס לשיר This Love. מאוחר יותר התפתחה בין השניים ידידות בעת שישבו השניים ביחד בטיסה לרומא בדרך לטקס פרסי המוזיקה של MTV. בזמן שהשמיע שירים שלו על ההתאמצות לסיים את השנה השנייה כסטודנט באייפוד עבור לוין, הגיע וסט לגרסת הדמו לשיר Heard 'Em Say, הרצועה הראשונה באלבום הקרב. וסט כתב את הפזמון לשיר ולבסוף החליטו השניים שלוין יבצע את הפזמון בשיר. בתחילה וסט היסס מעט, אך נהייה המום כששמע את הכישרון והאיכות בקולו של לוין, לאחר ששמע אותו שר בחזרות של מארון 5 מאחורי הקלעים בטקס פרסי הגראמי ה-47.
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 27 |  |
|  אירופה | אירופה הוט 100 | 71 |  |
|  אירלנד | מצעד הסינגלים האירי | 23 |  |
|  ארצות הברית | בילבורד הוט 100 | 26 |  |
|  ארצות הברית | שירי ראפ | 12 |  |
|  ארצות הברית | שירי ה-R&B/היפ הופ | 17 |  |
|  ארצות הברית | פופ 100 | 34 |  |
|  גרמניה | GfK – טופ 100 | 95 |  |
|  הולנד | מצעד 40 הסינגלים ההולנדיים | 67 |  |
|  הממלכה המאוחדת | מצעד הסינגלים הבריטי | 22 |  |
|  ניו זילנד | המצעד הניו זילנדי הרשמי | 15 |  |
|  פינלנד | המצעדים הפיניים הרשמיים | 10 |  |
|  קנדה | קנדה הוט 100 | 19 |  |
Diosa de la Noche Tour

Diosa de la Noche Tour (בעברית: נֶגֶד: סיבוב ההופעות העולמי) הוא אלבום ההופעה החמישי של הזמרת-יוצרת המקסיקנית גלוריה טרווי. האלבום יצא לאור ב-28 באוגוסט 2020, על ידי חברת התקליטים יוניברסל מיוזיק לטין אנטרטיינמנט. האלבום יצא לאור שנה לאחר צאת האלבום, Diosa de la Noche ‏(2019).
האלבום הוקלט במהלך השנים 2019 ו-2020 במסגרת סיבוב ההופעות, "La Diosa de la Noche Tour".
רשימת רצועות

| Diosa de la Noche Tour> מס' | Diosa de la Noche Tour> שם | Diosa de la Noche Tour> משך | Diosa de la Noche Tour>  | Diosa de la Noche Tour>  | Diosa de la Noche Tour>  | Diosa de la Noche Tour>  | Diosa de la Noche Tour>  | Diosa de la Noche Tour>  | Diosa de la Noche Tour>  |
| --- | --- | --- | --- | --- | --- | --- | --- | --- | --- |
| 1. | Diosa de la Noche  | 5:14 |  |  |  |  |  |  |  |
| 2. | Con Los Ojos Cerrados  | 3:24 |  |  |  |  |  |  |  |
| 3. | Ábranse Perras  | 4:53 |  |  |  |  |  |  |  |
| 4. | Gloria  | 2:19 |  |  |  |  |  |  |  |
| 5. | Como Yo Te Amo  | 2:19 |  |  |  |  |  |  |  |
| 6. | Popurrí Candy Crush  | 9:19 |  |  |  |  |  |  |  |
| 7. | Tú Y Yo  | 3:45 |  |  |  |  |  |  |  |
| 8. | Popurrí Divino  | 11:11 |  |  |  |  |  |  |  |
| 9. | No Querías Lastimarme  | 4:05 |  |  |  |  |  |  |  |
| 10. | Más Buena  | 3:20 |  |  |  |  |  |  |  |
| 11. | Cinco Minutos  | 3:58 |  |  |  |  |  |  |  |
| 12. | Me Lloras  | 3:43 |  |  |  |  |  |  |  |
| 13. | Hijoepu*#  | 2:08 |  |  |  |  |  |  |  |
| 14. | Popurrí Desmadre  | 10:29 |  |  |  |  |  |  |  |
| 15. | Ellas Soy Yo  | 3:48 |  |  |  |  |  |  |  |
| 16. | El Favor de la Soledad  | 3:57 |  |  |  |  |  |  |  |
| 17. | Pelo Suelto  | 4:19 |  |  |  |  |  |  |  |
| 18. | Vas A Recordarme  | 3:57 |  |  |  |  |  |  |  |
| 19. | Como Sufro Al Recordar  | 2:50 |  |  |  |  |  |  |  |
| 20. | Todos Me Miran  | 5:10 |  |  |  |  |  |  |  |
| 21. | El Recuento de los Daños  | 4:16 |  |  |  |  |  |  |  |
| 22. | Tribu  | 6:28 |  |  |  |  |  |  |  |
| משך כולל: | משך כולל: | 104:52 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  ארצות הברית | בילבורד 200 | – |
הערות שוליים

1 2 3  Diosa De La Noche (En Vivo Desde La Arena Ciudad De México) by Gloria Trevi (באנגלית אמריקאית), 2020-08-28, נבדק ב-2022-04-23
1 2  Diosa De La Noche, 2019-05-31, נבדק ב-2022-04-23
| גלוריה טרווי |
| --- | --- | --- |
| דיסקוגרפיה • וידאוגרפיה • שירים • סיבובי הופעות • פרסים ומועמדויות | דיסקוגרפיה • וידאוגרפיה • שירים • סיבובי הופעות • פרסים ומועמדויות |  |
| אלבומי אולפן | ...Qué Hago Aquí? • Tu Ángel de la Guarda • Me Siento Tan Sola • Más Turbada Que Nunca • Si Me Llevas Contigo • Cómo Nace el Universo • Una Rosa Blu • Gloria • De Película • El Amor • Versus • Diosa de la Noche • Isla Divina |  |
| אלבומי הופעה | La Trayectoria • Gloria En Vivo • Inmortal • Versus World Tour • Diosa de la Noche Tour |  |
| סיבובי הופעות | Trevolución • Una Rosa Blu Tour • Gloria Tour • Agárrate Tour • De Película Tour • El Amor World Tour • Versus Tour • La Diosa de la Noche Tour • Isla Divina World Tour |  |
| גלוריה טרווי – סינגלים |
| --- | --- | --- |
| ...Qué Hago Aquí? | "¿Qué Hago Aquí?"  • "Dr. Psiquiatra" • "El Último Beso" • "¿Qué Voy a Hacer Sin Él?" |  |
| Tu Ángel de la Guarda | "Pelo Suelto" • "Tu Ángel de la Guarda" • "Agárrate" • "Hoy Me Iré de Casa" |  |
| Me Siento Tan Sola | "Zapatos Viejos" • "Con Los Ojos Cerrados" "Me Siento Tan Sola" • "Los Borregos" • "La Acera de Enfrente" |  |
| Más Turbada Que Nunca | "La Papa Sin Catsup" • "¡Qué Bueno Que No Fui Lady Di!" • "El Recuento de los Daños" • "Siempre a Mí" |  |
| Si Me Llevas Contigo | "Ella Que Nunca Fue Ella" • "Si Me Llevas Contigo" |  |
| Cómo Nace el Universo | "En Medio de la Tempestad" • "El Domador" • "Eres un Santo" |  |
| La Trayectoria | "El Ingrato" • "Todos Me Miran" • "Estrella de la Mañana" • "Sufran Con Lo Que Yo Gozo" |  |
| Una Rosa Blu | "Psicofonía" • "Cinco Minutos" • "Pruébamelo" • "El Favor de la Soledad" • "Lo Que Una Chica Por Amor es Capaz" |  |
| Gloria | "Me Río de Ti" • "Vestida de Azúcar" • "La Noche" • "Esa Hembra es Mala" |  |
| De Película | "Libre Para Amarte" • "No Soy un Pájaro" • "No Querías Lastimarme" • "No Me Ames" • "Habla Blah Blah" |  |
| El Amor | "Como Yo Te Amo" • "Las Pequeñas Cosas" • "Te Quiero" • "El Amor" |  |
| Versus | "Cuando Un Hombre Te Enamora" • "Más Buena" • "Soy Tuya" |  |
| Diosa de la Noche | "Que Me Duela" • "Me Lloras" • "Ellas Soy Yo" • "Vas A Recordarme" • "Yo Soy Su Vida" • "Hijoepu*#" • "Ábranse Perras" • "Rómpeme el Corazón" |  |
| Isla Divina | "Grande" • "Demasiado Frágiles" • "Nos Volvimos Locos" • "Ensayando Cómo Pedirte Perdón" • "La Recaída" • "Él Se Equivocó" |  |
| סינגלים אחרים | "El Código Secreto" • "Gloria" • "20 Segundos" • "Esta Navidad" • "La Mujer" • "No Eres Tú" • "Mudanza de Hormiga" • "Amor de Hombre" • "Zorra – Remix" |  |
| --- | --- |
בקרת זהויות :  MusicBrainz release group: 80db5b39-da03-4e81-b5c9-472226e8ef2d
Just as I Am (אלבום של פול ברנדט)

Just as I Am הוא אלבום האולפן השביעי של אמן מוזיקת הקאנטרי הקנדי פול ברנדט (אנ'). האלבום שוחרר בחברת התקליטים של ברנדט, Brand-T Records. אלבום זה נבדל משאר יצירותיו של ברנדט בכך שהוא מתמקד לחלוטין בפרשנויות למוזיקה נוצרית.
רשימת השירים

| מס' | שם | משך |
| --- | --- | --- |
| 1. | Jesus Loves Me (אנ')  | 1:05 |
| 2. | Amazing Grace  | 5:49 |
| 3. | Life's Railway to Heaven  | 4:14 |
| 4. | Flee As a Bird  | 3:12 |
| 5. | The Old Rugged Cross (אנ')  | 3:47 |
| 6. | I'll Fly Away (אנ')  | 3:32 |
| 7. | Why Me (אנ')  | 3:50 |
| 8. | When The Roll Is Called Up Yonder (אנ')  | 2:50 |
| 9. | It Is Well with My Soul (אנ')  | 6:04 |
| 10. | I Come to the Garden Alone (אנ')  | 4:40 |
| 11. | Just as I Am (אנ')  | 3:57 |
| 12. | How Great Thou Art (אנ')  | 4:14 |
Dipsiz Kuyum

"Dipsiz Kuyum" (באנגלית: "My Bottomless Pit"; ובעברית: "הַבּוֹר לְלֹא תַּחְתִּית שֶׁלִּי") הוא שיר של הדי ג'יי הטורקי אמרה קאראדומן שהוקלט על ידי הזמרת-יוצרת הטורקייה אליינה טילקי. הוא יצא לאור ב-3 בספטמבר 2018, בהוצאת דואן מיוזיק קומפני כסינגל המוביל מתוך האלבום, BombarDuman (2018).
הקליפ שיצא עבור השיר הפך לאחד מ-20 הקליפים הטורקיים הנצפים ביותר בכל הזמנים.
רקע וכתיבה

השיר נכתב על ידי אמרה קאראדומן, אנונים ומבלנה והופק על ידי קאראדומן גם כן. "Dipsiz Kuyum" המאופיין בסוגת הפופ הטורקי. שיתוף פעולה זה הוא השלישי בין קאראדומן לטילקי, כשהקודמים לכך הם; "Cevapsız Çınlama" משנת 2016, ו-"Yalnız Çiçek" משנת 2016. השניים הוציאו יחד גם את "Sevmek Yok".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות.
וידאו קליפ

הווידאו קליפ הנלווה של "Dipsiz Kuyum" הועלה לערוץ היוטיוב של netd müzik ב-3 בספטמבר 2018. בתחילתו, ניתן לראות באר מים ובתוכה כדור דיסקו מהבהב בצבעים שונים. בהמשך לכך, ניתן לראות את טילקי כשהיא עוטה מסכה. כמו כן, בקליפ יש אזכור לשיר "Yalnız Çiçek" שיצא מספר חודשים קודם לכן.
נכון לאוגוסט 2023 עומד מונה הצפיות של הקליפ על למעלה מ-222 מיליון צפיות.
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 3 בספטמבר 2018 | הזרמת מוזיקה • הורדה דיגיטלית | DMC |  |
הערות שוליים

↑  Genç popçu Aleyna Tilki'ye büyük şok! Dipsiz Kuyum şarkısı çalıntı mı?, Sabah (בטורקית)
1 2 3  BombarDuman, נבדק ב-2019-05-25
↑  YouTube - Most Viewed Music Videos by Turkish Artists, kworb.net
1 2  Emrah Karaduman (Ft. Aleyna Tilki) – Dipsiz Kuyum (באנגלית), נבדק ב-2019-05-25
↑  netd müzik (2016-08-19), Emrah Karaduman - Cevapsız Çınlama ft. Aleyna Tilki, נבדק ב-2019-05-25
↑  netd müzik (2018-06-05), Aleyna Tilki YALNIZ ÇİÇEK ft. Emrah Karaduman, נבדק ב-2019-05-25
↑  Emrah Karaduman - Sevmek Yok feat Aleyna Tilki (Official Audio), נבדק ב-2023-08-24
1 2 3  netd müzik (2018-09-03), Emrah Karaduman - Dipsiz Kuyum feat. Aleyna Tilki, נבדק ב-2019-05-25
↑  https://twitter.com/MusicTopTR/status/1040203471801253888, Twitter
| אליינה טילקי |
| --- | --- | --- |
| סינגלים | "Sen Olsan Bari" • "Yalnız Çiçek" • "Dipsiz Kuyum" • "Nasılsın Aşkta?" • "Yalan" • "Bu Benim Masalım" • "Nehir" • "Retrograde" • "Sır" • "Take It or Leave It" • "Aşk Ateşi"  • "Tanırım İntiharı" • "Başıma Belasın" |  |
| השתתפות בסינגלים | "Cevapsız Çınlama" • "Real Love" • "Diamonds" |  |
| ערכים קשורים | אמרה קאראדומן • "הנה האגדה שלי" (2021) • DMC |  |
ת'ורוברד

| --- | --- |

 ארץ מוצא:  אנגליה
 שימושים:  מרוץ סוסים
 מיון
 משפחה:  סוסיים
 מין:  סוס רמכי
סוסי ת'ורוברד במרוץ על דשא בגרמניה
ת'ורוברד (באנגלית: Thoroughbred) הוא גזע סוס הידוע כסוס מרוצים. סוסי ת'ורוברד נחשבים כסוסים "חמי מזג", הידועים בזכות נחישותם, זריזותם, מהירותם ומזגם הסוער.
סוס הת'ורוברד המוכר היום פותח במאות ה-17 וה-18 באנגליה, כאשר סוסות מקומיות הורבעו עם סוסים גזעיים שהובאו מן המזרח: סוס ערבי, סוס ברברי וסוס טורקמני. כל סוסי הת'ורוברד הידועים היום הם צאצאיהם של שלושה סוסי הרבעה שיובאו לאנגליה במאות ה-17 וה-18, אשר הרביעו מספר גדול יותר של סוסות, רובן אנגליות. במהלך המאות ה-18 וה-19 נפוצו סוסי הת'ורוברד בעולם: הם יובאו לצפון אמריקה החל משנת 1730 ובמהלך המאה ה-19, לאוסטרליה, אירופה, יפן ודרום אמריקה. היום יש בעולם מיליוני סוסים מגזע ת'ורוברד ויותר מ-118,000 סייחים חדשים נרשמים מדי שנה בספרי מרשם גזע זה במדינות שונות.
סוסי הת׳ורוברד ידועים במהירותם העזה, מבנה חזק, ומיובאים רוב הפעמים .
עיקר שימושם של סוסי ת'ורוברד הוא במרוצים, אולם יש המגדלים אותם אף עבור מקצועות רכיבה אחרים כגון קפיצות ראווה, תחרויות משולבות, רכיבה אומנותית, פולו, וציד שועלים. קיימות גם הרבעות רבות בין סוסי ת'ורוברד לגזעי סוסים אחרים, כדי ליצור גזעים חדשים או לשפר תכונות של גזעים קיימים. כך נטל גזע ת'ורוברד חלק ביצירת סוס קווטר (American Quarter Horse), סוס כרכרות (Standardbred), סוס אנגלי-ערבי (Anglo-Arabian), וגזעים אחרים.
סוסי מרוץ מגזע ת'ורוברד רצים במרוץ במאמץ מלא, עובדה הגורמת לשיעור תאונות גבוה ולבעיות בריאות המאפיינות סוסים אלה, כגון: דימומים בריאות, שיעור פוריות נמוך, לב קטן מן הרגיל ופרסה קטנה ביחס למסת הגוף. מחקרים מדעיים רבים מנסים לברר את שיעור התאונות ובעיות הבריאות הרבות בגזע זה.
מאפייני הגזע

גובהו של ת'ורוברד טיפוסי נע בין 157 ל-173 ס"מ, עם ממוצע של 163 ס"מ. צבעים אופייניים לגזע הם: מפרץ (גוף בצבע חום-אדמוני, בעוד הרעמה, הזנב, שולי האוזניים וחציין התחתון של הרגליים שחור), Seal brown (גוף בצבע חום-כהה, בעוד הרעמה, הזנב, שולי האוזניים וחציין התחתון של הרגליים שחור), ערמוני (עם רעמה וזנב באותו הצבע, או בהיר יותר), שחור, או אפור. צבעים נדירים יותר, אך מוכרים כחלק מן הגזע בארצות הברית הם: Roan (שער לבן וצבעוני בתערובת שווה על הגוף, בעוד הראש, הרעמה וחלקן התחתון של הרגלים (מכונה "גרביים") בצבע אחיד), Palomino (גוף בצבע זהוב, בעוד הרעמה והזנב בצבע לבן). סוסי ת'ורוברד לבנים נדירים מאוד, אך מוכרים כצבע נפרד מאפור. סוסים עם חלוקת צבעים ברורה על הגוף, דוגמת הפינטו, אינם מוכרים כחלק מגזע הת'ורוברד.
לסוסי ת'ורוברד משובחים ראש מעוצב בקווים ברורים וצוואר ארוך, גבנון גבוה, חזה עמוק, גב קצר, אחוריים מוצקים, גוף דק ורגליים ארוכות. ת'ורוברד הוא בין גזעי הסוסים "חמי המזג", אשר תכונותיהם הבולטות זריזות, מהירות, ותעוזה.
תנאי גיל הסוס לצורך השתתפות במרוצים משתנים בהתאם למקום הולדתו. סוסי ת'ורוברד הנולדים בחצי הכדור הצפוני מגיעים לגיל שנה בחודש ינואר הקרוב למועד הולדתם, בעוד אלה הנולדים בחצי הכדור הדרומי מגיעים לגיל שנה בחודש אוגוסט הסמוך למועד הולדתם.
היסטוריה > תחילת מרוצי הסוסים

מרוצי סוסים במסלול שטוח (להבדיל ממרוצי משוכות) ולמרחק קבוע, תועדו באנגליה כבר משנת 1174 לכל המאוחר, כאשר נערך מרוץ סוסים למרחק 4 מיל בסמית'פילד שבלונדון. מרוצי סוסים התקיימו בירידים ובימי שוק לאורך ימי הביניים ועד לתקופת ג'יימס הראשון, מלך אנגליה. באותה עת החלה שיטה להשוואת תנאים בין מתחרים, בדרך של הוספת משקל שנושא הסוס, במטרה להשיג שוויון בסיכויי כל סוס לנצח וכן במטרה לשפר את תנאי האימון. בתקופת המלכים צ'ארלס השני, ויליאם השלישי, המלכה אן, והמלך ג'ורג' הראשון, הונחו היסודות לגזע הת'ורוברד. צ'ארלס השני, שהיה חובב מרוצי סוסים ובעל סוסי מרוץ, החלה להינתן תמיכה מלכותית למרוצי סוסים ולהרבעת סוסי מרוץ. בזכות התמיכה המלכותית הפך ענף זה לפופולרי בקרב הציבור האנגלי, ובשנת 1727 נוסד עיתון שהוקדש כולו לתחום מרוצי הסוסים, Racing Calendar. בעיתון תועדו תוצאות המרוצים ופורסמו בו אירועים עתידיים.
היסטוריה > סוסי הרבעה בבסיס הגזע

שורשיהם של כל סוסי הת'ורוברד המודרניים בשלושה סוסי הרבעה שיובאו לאנגליה מן המזרח התיכון בשלהי המאה ה-17 ובתחילת המאה ה-18. סוס ה"ברלי טרק" (Byerly Turk) (בשנות ה-80 של המאה ה-17), סוס ה"דארלי הערבי" (Darley Arabian) ‏(1704), והה"גודולפין הערבי" (Godolphin Arabian)‏ (1729). סוסי הרבעה אחרים מן המזרח אף הם תרמו ליצירת הגזע, אף שהשפעתם פחותה: Alcock Arabian, D'Arcy's White Turk, Leedes Arabian, Curwen's Bay Barb. סוס הרבעה נוסף, Brownlow Turk, אחראי ככל הנראה לצבע האפור בין סוסי ת'ורוברד. סך הכל תועדו כ-160 סוסי הרבעה מן המזרח אשר תרמו ליצירת גזע הת'ורוברד. צאצאי הסוסים מן המזרח, בין אם היו סוסים ערבים, ברברים, או טורקמנים, וסוסות אנגליות, הובילו בשנת 1791 ליצירת ספר הגזע הכללי (באנגלית: General Stud Book) ולהנהגת מרשם רשמי של סוסים. על פי חוקר אחד נראה שכ-50% מסוסי ההרבעה המקוריים היו סוסים ערבים, ויתרתם סוסים ברברים וטורקמנים.
לכל אחד משלושת סוסי ההרבעה הראשונים היה נכד, או נין, זכר בודד שהמשיך את קו הדם: מטצ'ם (Matchem) היה הנכד היחיד של גודולפין הערבי אשר שושלתו ממשיכה עד היום. בן-נינו של ברלי טרק, הרוד (Herod הורודוס), עומד בראש שושלת זו. וצאצאי בן-נינו של דארלי הערבי, אקליפס (Eclipse), קיימים עד היום. מחקר גנטי אחד מצא כי 95% מכל סוסי הת'ורוברד הזכרים הם צאצאיו של דארלי הערבי. אולם ברישומי הגזע מן העת האחרונה, לרוב הסוסים יש קשר חזק יותר לגודולפין הערבי (13.8%), מאשר לדארלי הערבי (6.5%). רוב סוסי הת'ורוברד החיים היום הם צאצאיהם של רק 27, או 28, סוסי הרבעה מן המאות ה-18 וה-19.
היסטוריה > סוסות בבסיס הגזע

הסוסות שהיוו את הבסיס לגזע הת'ורוברד היו ממגוון גזעים, חלקן היו מגזעים שפותחו בצפון אירופה קודם למאה ה-13, כמו למשל גזע Irish Hobby אשר נכחד. נקבות אחרות היו צאצאיות להרבעות עם סוסים מן המזרח, כולל סוסים ברברים וטורקמנים. חוקר מן המאה ה-19, ברוס לואו, זיהה 50 משפחות של סוסות בגזע הת'ורוברד, חוקרים מאוחרים יותר זיהו סוסות נוספות ומספר הסוסות גדל ל-74.